දළඹු විශේෂයක් ව්‍යාප්තවිම හේතුවෙන් මේ වනවිට මැදිරිගිරිය - දම්සෝපුර ප්‍රදේශයේ ජනතාව දැඩි දුෂ්කරතාවයකට පත්ව සිටිනවා.එම ප්‍රදේශවාසින් අදාළ බලධාරින්ගෙන් ඉල්ලා සිටින්නේ තමන් මුහුණ දෙන මෙම දළඹු ගැටලුවට කඩිනමින් විසඳුමක් ලබාදෙන ලෙසයි.මැදිරිගිය ප්‍රදේශිය ලේකම් කොට්ඨාසයේ දම්සෝපුර ගම්මානය අවට දළඹු විශේෂයක් ව්‍යාප්තවෙමින් පවතින බව එම ප්‍රදේශවාසින් පවසනවා.ඔවුන් පෙන්වා දෙන්නේ දළඹුවන් නිවෙස් තුළට පැමිණිම හේතුවෙන් තමන් දැඩි ගැටලුකාරි තත්ත්වයකට පත්ව ඇති බවයි.දින කිහිපයක සිට ව්‍යාප්ත වන මෙම දළඹු විශේෂය ප්‍රදේශයේ ලොකු කුඩා ශාක සියල්ලම විනාශකර තිබෙනවා.දම්සෝපුර ජනතාවගේ ප්‍රධාන ජීවන උපාය ගොවිතැන කටයුතු වන අතර ප්‍රදේශවාසීන් පවසන්නේ සිය ගොවිතැනටද දළඹුන්ගේ බලපැම් එල්ල වී ඇතිබවයි.තමන් මුහුණ දෙන මෙම දළඹු ගැටලුවට කඩිනමින් විසඳුමක් ලබාදි මෙම දළඹු ව්‍යාප්තිය පාලනය කිරීමට පියවර ගන්නා ලෙස ප්‍රදේශයේ ජනතාව අදාළබලධාරින්ගෙන් ඉල්ලා සිටිනවා.